2434/8

04.12.2017.

На основу члана 107. и 108. Закона о јавним набавкама ("Службени гласник Републике Србије" бр.124/12, 14/15 и 68/15) и Извештаја Комисије о стручној оцени понуда број 2434/7 од 21.11.2017. године, у поступку јавне набавке мале вредности број 19/17 чији је предмет набавка добара – Добра – Набавка комби возила за Центар за смештај и дневни боравак деце и омладине ометене у развоју, Београд, директор Центра доноси

 **ОДЛУКУ О ДОДЕЛИ УГОВОРА**

 У јавној набавци број 19/17– **Добра – Набавка комби возила за Центар за смештај и дневни боравак деце и омладине ометене у развоју, Београд**

***ДОДЕЉУЈЕ СЕ*** *уговор понуђачу* ***„VIVA COMPANY“ д.о.о., Улица М. Влајића Шуке, број 10, 34000 Крагујевац, понуда број 130/17 од 16.11.2017. године,*** у укупној вредности од **2.415.000,00** **динара без ПДВ-а** односно **2.898.000,00 динара са обрачунатим ПДВ-ом,** са роком за испоруку од 30 дана.

**О б р а з л о ж е њ е**

Наручилац, Центар за смештај и дневни боравак деце и омладине ометене у развоју, Београд, Светозара Марковића 85а, Одлуком број 2434/1 од 12.10.2017. године, покренуо је поступак јавне набавке број 19/17 чији је предмет набавка добара – Набавка комби возила за Центар за смештај и дневни боравак деце и омладине ометене у развоју, Београд.

**Општи речник набавки:**

 34111100 – 9 караван и комби возила

 Број јавне набавке: 19/17

**Процењена вредности јавне набавке: 2.083.333,00 динара.**

До истека рока за подношење понуда на адресу Наручиоца приспелe су две (2) понуде.

Неблаговремених понуда није било.

Комисија за јавну набавку је проверавала достављене доказе о испуњењу обавезних и додатних услова дефинисаних конкурсном документацијом, понуђене цене и остале комерцијалне услове из понуда оба понуђача.

Комисија је констатовала да су понуде оба понуђача одговарајуће, односно да потпуно испуњавају све техничке спецификације набавке.

Основни подаци о понуђачима и понудама:

|  |  |  |  |
| --- | --- | --- | --- |
| **Број под** **којим је** **понуда****заведена код Наручиоца** | **Назив или шифра понуђача** | **Датум** **пријема** | **Сат пријема** |
| 2808 | „VIVA COMPANY“ д.о.о., Улица М. Влајића Шуке, број 10, 34000 Крагујевац | 17.11.2017. | 11:25 |
| 2810 | „Aуто-кућа Коле“ д.o.o., Цара Душана број 209, Земун | 17.11.2017. | 12:16 |

**Оцена понуда**

**Критеријум за доделу уговора је „ најнижа понуђена цена“.**

|  |  |  |  |
| --- | --- | --- | --- |
| **Број понуде** | **Назив или шифра****понуђача** | **Цена без ПДВ-а/ динара** | **Цена са****ПДВ-ом/****динара** |
| 130/17 од16.11.2017. | „VIVA COMPANY“ д.о.о., Крагујевац | 2.415.000,00 | 2.898,000,00 |
| 1611/17 од16.11.2017. | „Aуто-кућа Коле“ д.o.o., Земун | 2.625.735,00 | 3.150.882,00 |

Како процењена вредност ове јавне набавке износи 2.083.333,00 динара Комисија је констатовала да понуђене цене за набавку комби возила код оба понуђача прелазе процењену вредност.

У том смислу понуде оба понуђача су неприхватљиве тако да Комисија није била у могућности да изврши рангирање понуда применом критеријума за доделу уговора.

На основу члана 107 став 4 Закона о јавним набавкама („Сл. гласник РС” бр. 124/12, 14/15 и 68/15 Републике Србије") Наручилац може доделити уговор понуђачу чија

понуда садржи понуђену цену већу од процењене вредности јавне набавке ако није већа од упоредиве тржишне цене и ако су понуђене цене у свим одговарајућим понудама веће од процењене вредности јавне набавке.

С обзиром да понуђена цена возила у поднетим понудама није већа од упоредиве тржишне цене, а да су за реализацију ове јавне набавке у Финансијском плану Центра предвиђена финансијска средстава у укупном износу од 2.500.000,00 динара са обрачунатим ПДВ-ом, Комисија за јавну набавку одговорном лицу Центра је предложила да се упути захтев Секретаријату за социјалну заштиту за обезбеђење додатних средстава у износу од 331.667,00 динара без ПДВ-а, односно 398.000,00 са обрачунатим ПДВ-ом како би се, након добијеног Закључка о одобравању додатних средстава у назначеном износу, стекли услови за примену чл.107 Закона о јавним набавкама.

Закључком градоначелника града Београда број 5-7692/17-Г од 29.11.2017.године обезбеђена су финансијска средства у укупном износу од 2.898.000,00 динара са обрачунатим ПДВ-ом, чиме су се стекли услови за примену чл.107 Закона о јавним набавкама

|  |  |  |  |  |  |  |
| --- | --- | --- | --- | --- | --- | --- |
| **Број понуде** | **Назив или шифра****понуђача** | **Цена без ПДВ-а/ динара** | **Цена са****ПДВ-ом/****динара** | **Рок важења понуде/ дана** | **Рок****испоруке/ дана** | **Ранги****рање** |
| 130/17 од16.11.2017. | „VIVA COMPANY“ д.о.о., Крагујевац | 2.415.000,00 | 2.898,000,00 | 60 | 30 | 1 |
| 1611/17 од16.11.2017. | „Aуто-кућа Коле“ д.o.o., Земун | 2.625.735,00 | 3.150.882,00 | 60 | 3 | 2 |

На основу стручне оцене понуде Комисија је констатовала да је понуда ***број 130/17 од 16.11.2017. године понуђача „VIVA COMPANY“ д.о.о., Улица М. Влајића Шуке, број 10, 34000 Крагујевац*** у укупној вредности од ***662.900,00 динара без ПДВ-а***, у укупној вредности од **2.415.000,00** **динара без ПДВ-а** односно **2.898.000,00 динара са обрачунатим ПДВ-ом,** са роком за испоруке од 30 дана, има најнижу понуђену цену, да је одговарајућа и прихватљива.

Комисија је предложила Наручиоцу да уговор додели овом Понуђачу.

 Одговорно лице Наручиоца је прихватило Извештај Комисије и одлучило као у диспозитиву Одлуке.

**ПОУКА О ПРАВНОМ ЛЕКУ:**

**Против ове Одлуке понуђач може поднети захтев за заштиту права у року од 5 дана од њеног објављивања на Порталу јавних набавки.**

 Директор

 \_\_\_\_\_\_\_\_\_\_\_\_\_\_

 Петар Јорданов